તમને વાંચીને નવાઈ લાગી હશે કે મુંબઈ જેવા શહેરમાં ફ્લેમિંગો? પરંતુ નવેમ્બરથી માર્ચ મહિના દરમિયાન સાઉથ મુંબઈમાં આવેલી સેવરી જેટીમાં હજારોની સંખ્યામાં ફ્લેમિંગો આવે છે. સેવરીના મંગ્રૂવ્સના જંગલોમાં આ પ્રવાસી પક્ષીઓ ખોરાકની શોધમાં સાઈબેરિયાથી આવતા હોય છે. તમે અહીં બાઈનોક્યુલર્સ અથવા હાઈ ઝૂમ લેન્સ વાળા કેમેરા લઈને જઈ શકો છો અને દૂર બેસીને ફ્લેમિંગો જોઈ શકો છો. ફ્લેમિંગો સિવાય અહીં અન્ય વિદેશી પક્ષીઓ પણ જોવા મળશે.